Bulimia-lyer | Health24
Bulimia-lyer
Ek's 'n 24 jarige meisie, baie gelukkig getroud (sonder kinders) maar ek ly aan bulimia. Ek is vreeslik skaam hieroor en sal nie graag dit met enige iemand bespreek nie. Ek weeg tans 63 en my BMI is 23. Ek het vir die laaste 5 maande 5 kilo's opgetel weens die feit dat ek letterlik nou verslaaf is aan sjokolade, skyfies, enige ding wat rondstaan om geeët te word. Ek kry ongelooflike 'cravings' seker omdat ek met hierdie probleem sit vir meer as 4 jr en dit ruk nou handuit.
Ek sal advies hoogs waardeer, miskien iemand wat kan help of kan verwys na iemand.
Jy moet so gou as moontlik deskundige hulp kry by 'n kliniese sielkundige (vra jou huisdokter om jou te verwys of kyk in die Geel Bladsye) en 'n kliniese dieetkundige (kyk na die Lys Dieetkundiges op hierdie Webwerf of skakel 082-593-0276, of stuur 'n e-pos aan sscharf@nhcltd.com of kyk in jou plaaslike telefoongids of Geel Bladsye om 'n dieetkundige in jou gebied te vind). Dit is uiters noodsaaklik dat jy sulke hulp kry want bulimie is 'n vreeslike toestand wat jou hele lewe en gesondheid kan vernietig.